

## PÁLYÁZATI FELHÍVÁS

A Magyar Posta Zrt. (székhelye: 1138 Budapest, Dunavirág u. 2-6.) mint kiíró nyilvános pályázat keretében értékesíti az alábbi ingatlant, az alábbiak szerint:

**Cím: 8435 Gic, Nagy Lajos út 3/6.**

**Hrsz: Gic belterület 98/1**

**Ingatlan-nyilvántartásbeli**

**megnevezés: kivett posta és udvar**

**Telek területe: 411 m²**

**Főépület nettó területe: 57,09 m²**

**Melléképület nettó területe: 9,63 m2**

**Tulajdoni hányad: 1/1**

**Értékesítési irányár:** 21.504.000,- Ft + Áfa (huszonegymillió-ötszáznégyezer forint + áfa)

A Kiíró az ingatlan irányáránál alacsonyabb összegre tett ajánlatot nem fogadja el.

Ajánlatot benyújtani az Értékesítési tájékoztatóban foglaltak szerint lehet. A pályázatra vonatkozó részletes rendelkezéseket az Értékesítési tájékoztató tartalmazza.

Ajánlatot kizárólag azok nyújthatnak be, valamint az ingatlant azok tekinthetik meg, akik a kiíró Értékesítési tájékoztatóját az ajánlattételi határidőt megelőző munkanapig (legkésőbb 15 óráig) - térítésmentesen - átvették és legkésőbb az ajánlat benyújtásáig az Értékesítési tájékoztató átvételét igazoló átvételi elismervényt aláírták.

Az Értékesítési tájékoztató átvétele történhet: elektronikus úton *pdf* formátumban:   
ingatlanok@posta.hu e-mail címen, vagy személyesen, képviselő vagy meghatalmazott útján a Magyar Posta Zrt. Nyugat-magyarországi ingatlangazdálkodási osztály telephelyén (9400 Sopron, Széchenyi tér 7-10. 308. iroda), vagy tértivevényes postai küldeményként.

Az ajánlatok benyújtásának ideje: 2024. július 10. 10:00 órától 12:00 óráig.

## A pályázattal kapcsolatban további információ kérhető munkanapokon 9-15 óra között a +36-30/771-9890 telefonszámon.



## Gic posta

## 8435 Gic, Nagy Lajos út 3/6.

## Értékesítési irányár: 21.504.000.-Ft+Áfa

Gic község a Veszprém-Győr-Pápa háromszög középpontjában, a Bakony hegység tövében található.

Az ingatlan a település központi részén a 832. sz. főúton helyezkedik el, a környezetében lakóházak, üzletek találhatóak, óvoda és iskola van a településen. A használaton kívüli, szabadon álló volt postaépület az 1930-as években épült, földszintes kialakítású, hagyományos szerkezetű, közepes állapotú. Az ingatlan víz-csatorna-villany közművel rendelkezik.

